**Кел төрлет, Жаңа жыл! жаңа жылға арналған сценарий**

Музыка: Сахнаға 2 жүргізуші шығады.

1-жүргізуші: Армысыздар, бармысыздар, замандастар, бауырлар, ұлағатты ұстаздар мен шабытты шәкірттер!

2-Жүргізуші: Құрметті қонақтар, ұстаздар мен оқушылар! Келе жатқан Жаңа 2018 жылмен барлықтарыңызды шын жүректен құттықтаймыз. Жаңа жыл тек қана бақыт, қуаныш әкелсін .

1-жүргізуші:Қош келдіңіз бүгінгі Жаңа жыл кешімізге,

Жаңа табыс тілейміз ісіңізге.

Келе жатқан Жаңа жыл құт әкелсін,

Мына отырған барша жан бәрімізге.

Білесің бе,осы Жаңа жыл әлемдегі ең көп,әрі ең керемет тойланатын мереке екенін?

2-жүргізуші: Дұрыс, айтасың, бұл күні қуанбаған жан қалмайды. Бәрінің жүздерінде күлкі мен шаттық. Әлемнің әр жерінде от шашулар атылып, жаңа жылдық шыршалар бой көтеріп, еңбектеген баладан еңкейген қарияға дейін бақыттың құшағында жүреді екен.!

1-жүргізуші:Бәрекелді! Бәрекелді!Құрметті халайық! Бүгінгі жаңа жыл кешін біз де көтеріңкі көңіл-күймен,әсем ән, сәнді бимен өткізуге ат салысайық!

Ән.

2- жүргізуші: Жаңа жыл тек қана бақыт, қуаныш әкелсін дей отырып, бүгінгі көңілді кешіміздің алғашқы құттықтау сөзін мектеп директоры Рахымжанов Болат Сайлаубекұлына береміз.

1-жүргізуші:

Жаңа жыл –жаңа қадам, жаңа бағыт,

Болашақ сыйлайтындай жаңа бақыт.

Ит жылы кеп қалды ортамызға,

Жақсылықпен жалғассын жаңа уақыт.

Құтты болсын жаңа жыл, барша халық.

Қуанышқа, шаттыққа тамсанайық.

Бірімізге шынайы тілек тілеп,

Бар әлемге бақытпен жар салайық!

2- жүргізуші:Құрметті халайық! Бүгінгі Жаңа жыл кешіне сәйгіліктерін желдіртіп, алтындатқан шанасымен Аяз ата мен сүйкімді Ақша қар келе жатыр деген хабар алып құрмыз! Бәріміз қосылып ду қол шапалақпен Аяз ата мен Ақша қарды қарсы алайық!

1-жүргізуші:

Қуаныңдар ағайын, тамсаныңдар,

Сүйінішпен маңайға жар салыңдар,

Аяз ата келеді Ақшақармен,

Қол соғып қошеметпен қарсы алыңдар!

2 – жүргізуші: Армысыз Ата! Армысыз Ақшақар!

АЯЗ АТА:
Амансыңдар ма, ұлдарым,
Амансыңдар ма қыздарым.
Қандай жарқын жүздерің,
Қандай әсем билерің.
Асулармен алыстым,
Асау желмен жарыстым.
Шыршамызға асығып,
Өздеріңмен табыстым.
АҚШАҚАР:
Армысыздар, оқушылар, ата - аналар,
Жаңа жылдарыңыз құтты болсын.
Жаңа жыл бірлік пен татулық жылы болсын,
Әр отбасы үшін ырыс пен береке жылы болсын..
2 - жүргізуші: Жаңа жыл – бұл жаңа нұр
Нұрдан ләззат ала біл.
Ақын жазар жаңа жыр,
Жырдан тыңда терең сыр.
Ал достар, бізге деген реніші жоқ шығар. Құрметпен Тауық жылын шығарып салып, ит жылын қарсы алайық!
(осы кезде тауық пен ит келеді.)

Тауық жылы: Мен ескі жыл есіркедім,
Егемендік елдікті.
Мен сүйемін батырлықты
Татулық пен ерлікті.
Қарақтарым, қанаттарым
Амандықпен жүздесейік
Ал, Жаңа жыл, ізбасарым,
Қолыңа ал бір істі!
Қанат бітір қанатсызға
Көркейт елді барысты.

Ит жылы: Жақсылыққа бағыттаған
Итпін мен Жаңа жыл!
Жаңа Жылда барлығыңыз
Жаңа үміт таба біл.

Тауық жылының мерекесін,
Мерекеге жалғаймын.
Елде, жерде, табиғатта,
Бейбіт жолды қолдаймын.

Ал, Ескі жыл, аман бол,
Ізбасарың мен болам.
Аман болсын деп тіле,
Елім, жерім, кең далам.

Аяз ата: Ал, айналайын, Жаңа жыл! Келген қадамыңа нұр бітсін! Мынау менің ұлдарым мен қыздарым, мынау халайық бір өзіңе аманат. Жақсы жыл бол, дария нұр бол! Жаңа жыл!

Ақшақар: Қош келдің, Жаңа жыл! Қадамың құтты болсын! Бейбітшілік жылы бол, құт-береке, молшылық жылы бол!

(Ит жылы шығып кетеді)

1- жүргізуші: Аяз ата, сіз алыс жолдан шаршап келдіңіз, енді отырып дем алыңыз. Біздің сізге арналған жаңа жылдық тартуларымызды қабыл алыңыз.

1 – жүргізуші: Құрметті Аяз ата, Ақшақар! Бүгінгі Жаңа жылды бізбен бірге тойлау үшін әр түрлі патшалықтардан бірнеше ұсыныстар түсті. Біз солардың бірнешеуін қабыл алдық.

2- жүргізуші: Жаңа жыл патшалығына келіп,мерекемен құттықтап, өнерлерін көрсету үшін келген патшалықтармен таныстырып өтейік: Күлкі патшалығы

1 – жүргізуші: Су асты патшалғы

2- жүргізуші: Ертегілер патшалығы

1- жүргізуші: Аспан патшалығы және Жаңа жыл патшалығының өнерпаздары.

2- жүргізуші:Сонымен ортаға «Су патшалығының өкілдерін» шақырамыз!

(7- сынып оқушылары шығады)

(Аяз ата мен Ақшақар кәмпит береді)

1-жүргізуші: Жаңа жыл – Ит жылы әрбіріңіздің отбасыңызға жаңа нұр, жаңа шуақ, қуаныш пен мереке алып келсін!

2- Жүргізуші: Жаңа жыл баршаңыз үшін берекелі, мерекелі жыл жыл болсын және әрқашан жүздеріңізден күлкі кетпесін деп ортаға «Күлкі пашалығының» өкілдерн шақырамыз!

(Ортаға 5-6- сынып оқушылары шығады

(Аяз ата мен Ақшақар кәмпит береді)

1-жүргізуші: Кезекті жаңа жылдық ойынға береміз.

2-Жүргізуші:Жаңа жыл әрдайым балалар үшін ертегі. Сондықтан бүгін бізге ертегі кейіпкерлерінің келуі орынды. Ортаға «Ертегілер патшалығының» өкілдерін шақырамыз!

(8- сынып оқушылары шығады)

(Аяз ата мен Ақшақар кәмпит береді)

1-жүргізуші:Құрметті өнер сүйер қауым, сіздерге әдемі әзіл мен көтеріңкі көңіл-күй сыйлау үшін ортаға Жаңа жыл патшалығының өкілдерн шақырамыз!

(10- сынып ұлдары шығады)

(Аяз ата мен Ақшақар кәмпит береді)

2-жүргізуші:Кезекті кешіміздің қонақтарына береміз! Қарсы алыңыздар! (пародия)

1-жүргізуші: Ал енді құрметті көрермендер бір сәт таңғкжайып аспан әлеміне саяхат жасайық! Ортада «Аспан патшалығының» өкілдері!

(9- сынып оқушылары шығады)

(Аяз ата мен Ақшақар кәмпит береді)

2-жүргізуші:Би билейік бұралып,

Деп қыздар тұр сұранып,

Қол соғайық қалыспай,

Шаттанайық қуанып – деп жаңа жыл патшалығы қыздарының биін қарсы алайық!

(10- сынып қыздары шығады)

(Аяз ата мен Ақшақар кәмпит береді)

Аяз ата : Ал құрметті қауым, сіздермен қоштасатын уақыт та келіп қалды: Әр патшалықтың өнерін тамашалап, бір сергіп қалдым. Барған жерімде айта жүретін болдым.Қош сау болыңдар!

Ақшақар: Келесі жылы кездескенше сау болыңыздар!

Жүргізуші:Ал ,халайық! Баршамыз Аяз ата мен Ақшақарды қошеметпен шығарып салайық. Қош сау болыңыздар!

Жүргізуші: Ән.

Жаңа жылдық құттықтаулар

І жүргізуші: Құрметті достар!

 ІІ жүргізуші: Қадірлі ұстаздар, қонақтар!

 І жүргізуші: Жаңа жыл! барлық отбасыларыңызға бақыт пен шаттық әкелсін. Еңбектеріңіз жемісті болсын. Табысқа кенеліп, бай-қуатты болайық!

 ІІ жүргізуші: Жаңа жыл құтты болсын! Келесі кездескенше сау-саламатта болыңыздар!